google/wiki40b huggingface dataset:
Yuhang

Yuhang  (kinesisk: 余杭区; pinyin: Yúháng Qū) er et bydistrikt i den subprovinsielle by Hangzhou, hovedstaden i provinsen Zhejiang i Folkerepublikken Kina. Yuhang har et areal på 1.223,56 km² og teller 832.000 innbyggere.

Historie

Liangzhukulturen fra steinalderen ble oppdaget her; kulturen har navn fra funnstedet Liangzhu  i fylket Yuhang, som ble utgravd første gang av Shi Xingeng i 1936.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

Personer fra Yuhang

Xia Yan, 1900 - 1995, dramatiker, politiker og aktiv kulturformidler.
Stecknitzkanalen

Stecknitzkanalen er en tidligere kanal mellom elvene Trave og Elben i den tyske delstaten Schleswig-Holstein.
Kanalen ble bygget under hertug Erik IV mellom 1390 og 1398, og er den eldste vannskillekanalen i Europa. Selve kanalen var 11 kilometer lang og gikk mellom elva Stecknitz (ei sideelv til Trave) og Möllner See ved Delvenau (ei sideelv til Elben), mens hele vannveien fra Lübeck til Lauenburg var 94 kilometer lang. Stecknitzkanalen var 85 cm dyp, 7, 5 meter bred, og hadde 17 sluser i tre (hvorav Palmschleuse i Lauenburg fremdeles eksisterer) som håndterte høydeforskjellen på 13 meter.
Kanalen var en del av den Gamle saltvei og ble bygget for prammer som kunne laste opp mot 7,5 tonn salt. Saltet var den viktigste handelsvaren og en av hovedårsakene til Lübecks dominans i Hansaforbundet. På slutten av 1800-tallet ble den da 500 år gamle kanalen erstattet av Elben-Lübeck-kanalen, som på enkelte strekninger følger samme trasé som Stecknitzkanalen.
Sjöberg

Sjöberg er et tettsted i Sollentuna kommune i Stockholms län i landskapet Uppland i Sverige. I 2010 hadde tettstedet 4 310 innbyggere, hvorav 4 306 i Sollentuna kommune og 4 i Danderyd kommune.
Polarhumle

Kjennetegn

Polarhumla har sort bryst. De første leddene på bakkroppen er sorte, mens resten av bakkroppen er rustrød, ofte mot det rosa.

Størrelse

Det er en stor humle. Målene kan variere, og særlig lengden er unøyaktig da bakkroppen kan trekkes sammen eller strekkes ut. Radial cellen er 4,64 mm (4,25-4,90 mm)

Bolet

Bolene er heller små eller av middels størrelse og er funnet både over og under jorden. Humlen er en pocket-maker. Vi har ikke mange kjente bolfunn i Norge.

Utbredelse

Har tilnærmet samme utbredelse som stor fjellhumle. Den påtreffes i fjellstrøkene i Sør-Norge, men lenger nordover i Nord-Norge krabber den ned til kysten og helt ut på øyene i skjærgården.
Zymologi

Zymologi, som også kalles gjæringsfysiologi, er forskning på gjæringsprosseser. Det inngår under kjemiske studier.
Ordet zymologi ble tidligere brukt om alle gjæringsprosseser, men brukes nå mest om gjæring i alkoholholdige drikker. De som studerer zymologi kalles zymologer. Louis Pasteur var den første zymologen i verden. Eduard Buchner fikk nobelprisen for kjemi i 1907 for zymologiske studier.
Heimalanne (album)

Heimalanne er debutalbumet til Heimalanne'.
Albumet ble utgitt 26. august 1999.
Stridsvognmine

En stridsvognmine er en landmine spesielt laget for å slå ut fiendtlige stridsvogner. De er gjerne mindre følsomme og har mer eksplosiver enn antipersonellminer. De ble først tatt i bruk i større utstrekning under andre verdenskrig.
Mark Harmon

Oppvekst

Harmon ble født i Burbank i California. Han er sønn til Tom Harmon, en kjent amerikansk fotballspiller, og skuespillerinnen Elyse Knox. Han har også to eldre søstere som begge er skuespillere, Kristin Nelson og Kelly Harmon. Harmon har utdannelse fra Los Angeles Pierce College og UCLA, hvor han fulgte i farens fotspor og utmerket seg i amerikansk fotball.

Karriere

Harmon film-debuterte 1979 i Det kom en cowboy. Han har spilt lege i flere serier. Mest kjent i rollen som dr. Jack McNeil i serien Chicago Hope (1996–00). Filmer han har medvirket i inkluderer: Summer School, Wyatt Earp . I 1980, fikk Harmon en rolle i såpeoperaen Flamingo Road som ektemannen til Morgan Fairchild sin karakter. Denne TV-serien ble kansellert etter to sesonger. Harmon er også kjent fra hovedrollen som seriemorderen Ted Bundy i den todelte miniserien The Deliberate Stranger fra 1986. Harmon ble tildelt en stjerne på Hollywood Walk of Fame under en seremoni den 1. oktober 2012

Privat

Harmon er gift med skuespillerinne Pam Dawber. Sammen har de to sønner; Sean Thomas Harmon og Tyrone Christian Harmon.
Caroline Cellier

Trivia

I 2002 støttet hun Lionel Jospins presidentkanditatur.
Omorgus

Utseende

Små til middelsstore, ovale biller, kroppen hvelvet og påfallende knudrete. På farge er de brune til grå/svarte. I naturen er hele oversiden ofte dekket av et lag av jord eller mudder, noe som gjør billene vanskelige å se. Oversiden er mer eller mindre skjellkledt. Hodet er kort og bredt, antennene 10-leddete med en tre-leddet kølle. Brystskjoldet (pronotum) er kort og bredt, med påfallende opphøyde lister eller knøler. Dekkvingene er ganske brede, med tydelige punktrekker og opphøyde lengdelister mellom dem. Beina er forholdsvis slanke (sammenlignet med andre skarabider), leggene (tibiae) uten pigger på utsiden, føttene fem-leddete. Larvene er hvite eller gule, C-formede liksom de fleste andre skarabider.

Levevis

Knokkelbillene er noen av de siste nedbryterne som kommer til et kadaver. De lever av bein, fjær, hudrester, pels og andre tørre, tungt fordøyelige levninger. De har spesielle fordøyelsesenzymer som gjør dem i stand til å fordøye keratin (hornstoff). Larvene lever i loddrette sjakter under kadaveret. Mange arter er knyttet til reir eller bol av forskjellige slags pattedyr og fugler, der de trolig lever av avkastede hår, fjær og lignende. Billene flyr om natten og kan fanges i lysfeller, eller i feller med bein, fjær eller lignende som åte. Ellers ser man dem sjelden.

Utbredelse

Slekten er utbredt i varme områder over hele Jorda, med flest arter i Afrika.

Kilder

Beskrivelse på engelsk og bilde: Generic Guide to New World Scarab Beetles.
Filles du Calvaire (Paris Metro)

Filles du Calvaire er en stasjon på metroen i Paris.
Stasjonen betjener linje 8.
Eggs

Handling

To pensjonerte syttiåringer, brødrene Moe og Far, har levd sammen hele livet i en liten landsbygd og er godt kjent med hverandres daglige rutiner. Det blir forstyrret når en av Fars voksne og tilbakestående, svenske sønn Konrad (spilt av Leif Andrée) dukker opp. Konrads eksistens (som er et resultat av en mopedtur til Småland som Far en gang gjorde under den andre verdenskrig og som er den eneste gangen Far og Moe var fra hverandre) er helt ukjent for Moe. Slitasjen fra Konrad og Moes sjalusi og at Konrad forstyrrer de daglige rutiner får til slutt Moe til å forlate hjemmet.
Minor Planet Center

The Minor Planet Center (MPC) er et senter ansvarlig for navngivingen av mindre himmellegemer i solsystemet, slik som småplaneter, kometer og måne (sammen med Central Bureau for Astronomical Telegrams. Minor Planet Center arbeider ved Smithsonian Astrophysical Laboratory og er en del av Den internasjonale astronomiske union med statlig støtte fra NASA.
Stribefeber

Stribefeber er en tegneseriefestival. Festivalen arrangeres i Kristiansand, og i 2016 ble den avholdt for fjerde gang.
Tegneseriefestivalen har hatt gjester fra både inn- og utland. Blant serieskaperne som har besøkt festivalen kan man nevne Gail Simone, Arifur Rahman, Øyvind Holen, Lise Myhre, Karstein Volle, Øyvind Sagåsen, Øystein Runde, Malin Biller, Ina Korneliussen, Terhi Ekebom, Torbjørn Lien og Berliac.
I 2015 og 2016 arrangerte Stribefeber tegneseriekonkurranser. De beste bidragene er trykt i bladet Bobla.
UMEÅ4ever

UMEÅ4ever er en norsk film skrevet og regissert av Geir Greni. Filmen hadd premiere 1. april 2011. Den hadde et samlet besøkstall på norske kinoer på 6 370.
Filmen er en komedie og en Road Movie med to mannlige karakterer i hovedrollene. De legger ut på en reise, både fysisk og i sitt indre. Hovedpersonen er på leting etter sin utkårede, og på veien fra Stavanger til Umeå møter vi en rekke interessante mennesker som får innvirkning på våre venners ferd.

Synopsis

Stian på 33 år har lenge slitt med damer, og har etter hvert senket kravene sine så mye at han tar til takke med den som vil ha ham. I det filmen starter møter vi en mann som har investert i familiebil, og er klar til å fri til sin kjæreste Stine gjennom nesten ett år.
Uforutsette hendelser gjør plutselig at Stians tilværelse ser håpløs ut. Ensom og forlatt søker han trøst hos sine foreldre, men opplever at de tar Stines parti. Når han oppdager at bestekameraten Anders pleier å frekventere barndomshjemmet hans selv når han ikke er der (og med langt mer hell), topper det seg for Stian. Han beslutter å oppsøke Robyn som han møtte på et Taekwondo-stevne i Umeå sytten år tidligere. Anders blir med på lasset, i utgangspunktet fordi han er en så god kompis, men det skal vise seg at han har sin egen agenda.
Ingebrigt Christopher Grøndahl

Bakgrunn

Ingebrigt Christopher Grøndahl ble født i London som sønn av sjømannspresten Anders Grøndahl (1849–) og Inga Jenssen (1855–). Hans skolegang foregikk vekselvis i England og i Norge. Han tok artium ved Aars og Voss' skole i 1900 og ble cand.philol. i 1907.

Karriere

Han underviste deretter ved Paradise House School i London, hvoretter han 1910-1916 var assistent ved Biologisk stasjon i Bergen. Fra 1918-1942 var han lærer i norsk ved University College i London, kombinert med oppdrag for aftenskoler og folkeakademi. Han tiltrådte denne stillingen igjen 1945-48.
Han reiste meget som ung: vinteren 1903-04 i Normandie, i 1906 til Kina, Egypt og Armenia. Gjennom arbeidet i Bergen reiste han i 1911 og 1912 med Bjørn Helland-Hansen i Lappmarken, og 1912 med Fridtjof Nansen til havområdene rundt Svalbard.
Hans forfatterskap omfatter blant annet: Norwegian self-taught : by the natural method : with phonetic pronunciation : Thimm's system (u.å.), Henrik Wergeland : the Norwegian poet (1919), Chapters in Norwegian literature : Being the substance of public lectures given at the University College, London during the sessions 1918-1922 (1923, sammen med Ola Raknes), Landmarks of English literature : A brief survey for the Norwegian school (1936, flere senere utgaver) og Mysticism in modern English literature (1941). Han redigerte antologien I ånd og sannhet : Mystikerens syn på tilværet (1952). I England omfatter hans forfatterskap bl.a. bidrag til Norwegian Club Year Book, bidrag til boken Towards a Philosophy of Faith (1948) og «The Source and Purpose of Poetry» i boken Christocracy (1948).
Han ble utnevnt til statsstipendiat i 1950. Gift 1935 med Harriet Wendelborg. Paret fikk to døtre, og en sønn som døde to uker etter fødselen. Inga Grøndahl (født 1938) ble kunstner.
KNM «Orkla»

KNM «Orkla» var en minesveiper av Alta-klassen som brant i Harøyfjorden utenfor Ålesund 19. november 2002.
Fartøyet var under kommando av kapteinløytnant Pål Skorge da ulykken inntraff. Det var et mannskap på 33 personer ombord. 11 personer ble sendt til sykehus for legesjekk etter hendelsen.
I rapporten fra Sjøforsvarets undersøkelseskommisjon, ledet av kommandørkaptein Truls Grasmo, kom det frem at brannfarlige støybeskyttende matter i babord løftevifterom var en sterkt medvirkende årsak til brannen.
Tobipuranga

Utseende

Middelsstore, middels kraftige, blankt grønnlig metallisk fargede trebukker. Antennene hos hannene er omtrent dobbelt så lange som kroppen, hos hunnene litt lengre enn kroppen. Pronotum er bredt tønneformet, gjerne litt smalere foran enn bak. Dekkvingene er litt avsmalnende bakover, i spissen med en liten tann. Beina er nokså lange sammenlignet med kroppslengden, lårene litt fortykkede.

Utbredelse

Slekten er utbredt fra Nicaragua i nord til det sørlige Brasil i sør.
Yuechi

Yuechi (kinesisk: 岳池县; pinyin: Yuèchí Xiàn) er et fylke i provinsen Sichuan i Folkerepublikken Kina. Det ligger i byprefekturet Guang'an.
Befolkningen var på 1 108 171 innbyggere i 1999.
Vulkanøyas hemmelighet

Handling

Major Ben McBride organiserer en ekspedisjon til Antarktis for å lete etter sin venn, Bowen Tyler, som har vært savnet i regionen i flere år. Etter en lang reise kommer de til en mystisk isdekket øy som det stiger røyk opp fra. Det viser seg å være det «tapte kontinent» Caprona, en skult verden med tropisk klima. Ekspedisjonen tar seg inn på øya og snart befinner de seg i et miljø som er befolket av primitive krigere og forhistoriske skapninger.

Om filmen

Vulkanøyas hemmelighet ble innspilt på Kanariøyene og i Pinewood Studios. 
Den amerikanske filmkritikeren Leonard Maltin gav den 2,5 av 4 stjerner. 
Den ble nominert til en Saturn Award i klassen beste kostymene.
Slåtthaug kunstisbane

Slåtthaug kunstisbane er en utendørs kunstisbane i Fana i Bergen som åpnet i 1991. Banen ligger 61 moh og er 400 meter rundbane. Banen åpner for sesongen rundt månedskiftet oktober/november om været tillater det.
Det ble arrangert verdscuprenn i skøyting for menn her i 1994, og i 1997 og 2003 ble det arrangert norgesmesterskap (allround).
Loven om etterspørsel

Loven om etterspørsel er en sentral antagelse innen konsumentteorien som sier at, alt annet like, vil økt pris (↑) på et gode føre til at etterspørselen etter godet faller (↓). Dette skjer fordi økt pris på godet vil føre til at konsumentens alternativkostnad øker. Loven stipulerer med andre ord et inverst forhold mellom pris og etterspørsel. Med «alt annet like» siktes det til at man her ser bort fra andre forhold som har innflytelse på etterspørselen, slik som endringer i konsumentens inntekt og prisen på andre goder. Det finnes imidlertid mulige unntak fra loven om etterspørsel, slik som Giffen-goder og Veblen-goder.
Dverghårmygg

Utseende

En liten (kroppslengde 3,5 – 5 mm), svært tettbygd hårmygg. Den er den minste nordiske arten i slekten Bibio og kan normalt kjennes lett bare på størrelsen. Antennene har åtte ledd. Kroppen er svart, beina brunlige, tykke og kraftige. Larven er ukjent.

Levevis

Lite er kjent om denne arten men den ser ut til å foretrekke kjølige steder, i fjellet, i fjellbjørkeskog eller i barskog. De voksne myggene flyr i juni – juli og kan værer aktive ved temmelig lave temperaturer.

Utbredelse

Arten ble først beskrevet fra Col de Lautaret i de franske Alpene. Senere er den funnet noen flere steder i Alpene, i Tatrafjellene (som ser ut til å være det eneste stedet den blir funnet regelmessig), i Finland og i Norge. Det finnes også upubliserte funn fra Sverige. I Norge er den bare kjent fra to lokaliteter, ved Voss og i Hol i Hallingdal.
Please Mr. Postman

«Please Mr. Postman» er en sang som ble debut-singlen til The Marvelettes. Den var plateselskapet Tamla (Motown) første singel som gikk helt til topp på Billboard Hot 100; noe som skjedde sent i 1961. Tidlig i 1975 havnet «Please Mr. Postman» på førsteplass igjen på samme hitliste, og det med versjonen til duoen The Carpenters.

Kreditering

«Please Mr. Postman» er kreditert Georgia Dobbins, William Garrett, Freddie Gorman, Brian Holland og Robert Bateman. Denne korrekte krediteringen forekom først i 1992 da samleboksen Hitsville USA: The Motown Singles Collection ble utgitt. På originalsinglen til The Marvelettes står kun Dobbins/Garett/Brianbert oppført som komponister, mens på With The Beatles, står kun Holland oppført.
Financial District (New York)

Severdigheter

Den kjente finansgaten Wall Street ligger i Financial District, og World Trade Center og Ground Zero ligger også her. Lengst sør ligger Battery Park med utsikt ut mot Frihetsgudinnen og innseilingen til New York. Også museer som New Yorks skyskrapermuseum, New York City Police Museum, Museum of American Finance og Sports Museum of America ligger her. I tillegg kan man finne noe av den eldste bebyggelsen i New York i Financial District.
Heshun

Heshun (kinesisk: 和顺县; pinyin: Héshùn Xiàn) er et fylke i Shanxi i Folkerepublikken Kina. Det ligger i byprefekturet Jinzhong.
Befolkningen var på 133 417 innbyggere i 1999.

Kulturminner

I Heshun er Yiji Shengmu-tempelet (Yiji shengmu miao; 懿济圣母庙), som står på Folkerepublikken Kinas liste over verneverdige kulturminner.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Oranje (elv)

Geografi

Oranje har sitt utspring i Drakensberg-fjellene langs grensen mellom Sør-Afrika og Lesotho, rundt 193 km vest for Indiahavet og i en høyde av over 3000 moh. Deler av elva fryser til is om vinteren i Lesotho på grunn av høyden.
Elva renner så vestover gjennom Sør-Afrika og utgjør den sørvestlige grensen av provinsen Freistata. I denne seksjonen flyter elven først inn i Gariep-dammen, den største i landet, og videre til Vanderkloof-dammen. Fra grensen til Lesotho til nedenfor Vanderkloof er elven dypt skåret inn i terrenget. Lenger nede er landet flatere, og elva blir i stor grad brukt til irrigasjon.
Ved det vestlige punktet av Freistata, sørvest for Kimberley, møter Oranje sin største bielv, Vaal, som selv utgjør store deler av den nordlige grensen av provinsen. Herfra flyter elva videre vestover gjennom den tørre villmarken i den sørlige Kalahari-regionen og Namaqualand i provinsen Noord-Kaap og møter Namibia på 20 grader øst. Herfra flyter den 550 km vestover og danner den internasjonale grensen mellom provinsen og Namibias Karas. På grensen passerer elva byen Vioolsdrift, tollstasjonen mellom Sør-Afrika og Namibia.
I de siste 800 km av sitt leie har Oranje mange mellomstore bielver, og flere store wadier leder inn i den. I denne seksjonen stopper Namibørkenen på den nordlige bredden av elva, derfor er mengden av vann som disse bielvene leverer under normale omstendigheter veldig liten. Her er elven igjen dypt skåret ut i landskapet. De hundre fallene eller Augrabiesfallene ligger i denne seksjonen av Oranje hvor elven synker 122 m på 26 km.
Oranje tømmer seg i Atlanterhavet ved Alexander Bay som ligger like langt fra Cape Town som fra Walvis Bay. Rundt 33 km fra munningen er den fullstendig stengt av stryk og sandbanker og er generelt ikke farbar i lengre strekninger.
I de tørre vintermånedene blir vannvolumet i elva betydelig redusert på grunn av tilløpet og fordampning. Ved kilden av Oranje er nedbøren rundt 2000 mm per år, men fuktigheten synker ettersom elven flyter vestover, ved munningen er nedbøren på mindre enn 50 mm i året. Faktorene som støtter fordampningen, på den andre side, har en tendens til å øke i vestlig retning. Men i den våte årstiden (sommeren) blir Oranje en heftig, brun strøm. Den store mengden av sedimenter som elva bærer med seg utgjør en trussel i det lange løp for alle byggeprosjekter ved elva.
Nedslagsfeltet til Oranje (inkludert Vaal) strekker seg over 973 000 km², rundt 77% av arealet til Sør-Afrika. Men rundt 366 000 km² ligger utenfor landet i Lesotho, Botswana og Namibia.
Syam Ben Youssef

Landslaget

Han ble tatt ut i Tunisias tropp til VM i fotball 2018 i Russland.
Aalesunds socialdemokrat

Aalesunds Socialdemokrat var en avis som utkom i Ålesund i årene 1908 til 1910. Avisen var en fortsettelse av en avis med tittelen Nybrot (utkom 1904-1907). Redaksjonen besto av bygningssnekker Julius Berge og lærer E. Røsvik.
Den ble videreført i 1913-1916 som Socialisten.
Prebende

Prebende (avledet fra middelalderlatin praebenda for «kosthold») kan bety inntektene fra et som regel kirkelig pastorat, som var avsatt til å lønne prestestillinger innen kirkene eller skolene. Uttrykket går tilbake til en gammel ordning hvor slike inntekter var for det felles underholdet for munker, brødre og klerikere (præbenda quotidiana in refectorio ad majorem mensam), og senere ble utvidet til den parten som en enkelt kannik skulle ha for seg alene.
Stillinger som levde av prebender, ble vanlige i store deler av Europa fra begynnelsen av 1100-tallet, og utviklet seg til attraktive løpebaner for yngre sønner fra adelen.
Den katolske ordningen overlevde reformasjonen i flere land og områder, men gjennomgikk nasjonsavhengige og tidsavhengige utviklinger.
I middelalderens Norge ble begrepet brukt om den delen av de kirkelige inntektene, fra spesifiserte deler av kirkegodset, som gikk til å betale domkapitlene, kannikene og andre prestestillinger. Disse inntektene kunne være betydelige, og gjorde kirkeembedsmennene økonomisk uavhengige av biskopen. Prebendene hadde ofte navn etter en helgen og gjerne knyttet til et alter i en domkirke. Etter reformasjonen overtok kongen retten til prebendene. Kongen fordelte inntektene fra prebendene til både geistlige og verdslige personer og institusjoner. Etter reformasjonen fikk prebendene ofte navn etter en av de større gårdene som var eid av prebenden.
Stureby tunnelbanestasjon

Stureby tunnelbanestasjon er en stasjon på Stockholms tunnelbane og ligger i bydelen Stureby. Den trafikkeres av T-bane 1 (grønn linje) og ligger mellom stasjonene Svedmyra og Bandhagen.
Stasjonen ligger mellom Sågverksgatan og Munksjövägen ved Skönviksvägen. En provisorisk stasjon ble åpnet 9. september 1951, mens den permanente (nåværende) stasjonen ble åpnet 1. oktober 1953.
Stasjonen består av en plattform utendørs med inngang fra sør.
Tonereise

Tonereise er en norsk musikkgruppe som baserer sin musikk på de gamle religiøse folketonene, men de har sterk innflytelse fra country, roots, gospel, bluegrass og blues. Den bygger på musikken til Ragnar Vigdal (1913–1991) fra Gaupne, hvor gruppa kommer fra. Ragnar Vigdals sønn Klaus Vigdal og de to barnebarna Erling Vigdal og Ragnar Vigdal er medlemmer av Tonereise. De spiller og synger de gamle folketonene i gammel stil, men også i en mer moderne stil.
USA-mesterskapet i friidrett innendørs 2013

USA-mesterskapet i friidrett innendørs 2013 (2013 USA Indoor Track and Field Championships) ble arrangert i Albuquerque Convention Center i Albuquerque i New Mexico fra 1. til 3. mars 2013.
Zhao Hongyin

Zhao Hongyin (kinesisk: 趙弘殷, født 899, død 3. september 956) var general under de fem dynastiers og ti rikers tid i Kina. Etter hans død grunnla hans sønn Zhao Kuangyin et eget herskerdynasti, Songdynastiet, i 960. En annen sønn, Zhao Kuangyi skule også bli keiser av samme dynasti. Av disse grunner fikk Zhao Hongyin posthumt ærestittelen keiser Xuanzu (宣祖) av Song.

Liv og virke

Den unge Zhao Hongyin var en dyktig ridende bueskytter. Han tjente til å begynne med krigsherren Wang Rong for den de facto selvstendige staten Zhao, og ble en gang beordret av Wang å anføre 500 kavallerister for å assistrere deres allierte Li Cunxu i kamp, formodentlig på hans felttog mot Senere Liang. Li ble imponert over Zhaos mot, og holdt på ham som del av sin keiserlige hær etter staten Zhaos fall i 921.
Det var også omkring denne tid ay Zhao giftet seg med Fru Du som var tre år yngre enn ham. I følge et rykte som florerte noen tiår etter hans død, var det slik at da Zhao Hongyin første gang kom til området og helt alene, ble han overrasket av en snøstorm. Han måtte da tigge om mat fra tjenerne i embedsmannen Du Shuangs (杜爽) hushold. Etter noen få dager la tjenerne merke til hvor hardtarbeidende han var, og de overbeviste Du Shunag om å holde på ham i husets tjeneste. Noen få måneder etter arrangerte familien hans ekteskap med deres eldste datter.
Hans mausoleum er i gravkomplekset for det nordlige Song i Gongyi.
Giskegodset

Giskegodset var en samling jordeiendommer hovedsakelig på Sunnmøre eid av forskjellige adelsætter til det ble gitt til den dansk-norske kongen av Gørvel Fadersdatter (Sparre) i 1582, enke etter riksråd Lave Brahe. Gørvel Fadersdatter hadde da utvidet godset med oppkjøp av gårder på Sunnmøre. Hannibal Sehested fikk skjøte på Giskegodset av Fredrik III den 19. desember 1648. I 1657 ble godsets eiendommer på Sunnmøre solgt til Gabriel Marselis fra Holland. Hans Holtermann eide deler av godset omkring 1750 og foresto da restaureringen av godsets kirke. Holtermann solgte eiendommen videre til sin fetter Nils Hagerup.
Giske gård var hovedbruket og godset besto omkring 1600 ellers av 196 gårdsbruk hvorav 126 på Sunnmøre, 57 i Romsdal og 13 i Nordland.